Diari Oficial de la Generalitat Valenciana


Sumari del DOGV 5521, del 28-05-2007 (2007/4894)

Notificació a Antonio Campos Infantes i Monica Ana Giménez Moreno de la sentència número 57/2007 dictada en les actuacions del juí verbal número 1159/2005.
-----------------------------------------------------------------------------------------------------------------------------------------------------------

### Dades del document

Número de DOGV
:   5521

Data del DOGV
:   28-05-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/4894


Data del document
:   27-03-2007

Organisme emissor
:   Jutjat de Primera Instància Número 25 de València

Tipus de document
:   Edicte

Descriptors 

:   * sistema judicial

Notificació a Antonio Campos Infantes i Monica Ana Giménez Moreno de la sentència número 57/2007 dictada en les actuacions del juí verbal número 1159/2005. [2007/4894]  
Procediment: juí verbal civil 001159/2005.  
Part demandant: Caixa Rural del Mediterrani Ruralcaixa, SCC.  
Part demandada: Antonio Campos Infantes i Mónica Ana Giménez Moreno.  
Sobre: reclamació de quantitat.  
En el juí referenciat, s'ha dictat la resolució que té el text literal següent:  
«Sentència número 000057/2007  
Jutgessa que la dicta: Ana María Mestre Soro.  
Lloc: València.  
Data: 27 de març de 2007.  
Part demandant: Caixa Rural del Mediterrani Ruralcaixa, SCC.  
Advocat: José Manuel Niñerola.  
Procuradora: María Jesús Martínez Redondo.  
Part demandada: Antonio Campos Infantes i Mónica Ana Giménez Moreno.  
Objecte del juí: reclamació de quantitat.  
Antecedents de fet  
Primer. Que el procurador de la part actora, en la representació que va acreditar d'esta, va presentar escrit de demanda que per torn de repartiment va correspondre a este Jutjat, i va adduir els fets que consten en les actuacions, i després d'al·legar els fonaments de dret que va estimar d'aplicació al cas, va suplicar al Jutjat que es dictara sentència d'acord amb les seues peticions.  
Segon. Que admesa a tràmit la demanda, es va convocar a les parts a la vista prevista en la llei, i els demandats no van comparéixer per la qual cosa se'ls va declarar en rebel·lia, i es va practicar la prova proposada i admesa amb el resultat que obra en les actuacions.  
Tercer. En la tramitació d'estes actuacions s'han observat totes les prescripcions legals.  
Fonaments de dret  
Primer. La quantitat objecte de reclamació en este procediment tenia la base en una pòlissa de préstec personal subscrita entre els litigants en data 26 de febrer de 2004, en virtut de la qual els demandats estaven obligats a mantindre saldo suficient perquè al seu venciment respectiu es pogueren endeutar en el compte vinculat les obligacions econòmiques assumides per aquells.  
Segon. De la prova practicada a instància de l'actora, açò és la documental acompanyada a la demanda i l'interrogatori de la part en aplicació de l'article 304 de la LEC resulta acreditada la certesa del deute i s'ha d'estimar la demanda de conformitat amb els articles 1.089 i següents del CC.  
Tercer. Respecte als interessos seran d'aplicació els articles 1.101 i 1.108 del CC.  
Quart. En estimar-se la demanda, les costes han de ser imposades als demandats (art. 394 LEC).  
Decisió  
Que amb l'estimació de la demanda interposada per Caixa Rural del Mediterrani, Ruralcaixa S. Coop. de Crèdit contra Antonio Campos Infante i Mónica Ana Giménez Moreno, condemne estos demandats que satisfaguen a l'actora la suma de 1.763,62 euros, més els interessos pactats produïts i els que es produïsquen fins al dia del complet pagament, des del 26 de maig de 2005, i al pagament de les costes.  
Manera d'impugnació  
Mitjançant recurs d'apel·lació davant l'Audiència Provincial de València (article 455 LECn.).  
El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i manifestarà la voluntat de recórrer, amb expressió dels pronunciaments que impugna (article 457.2 LECn.).  
Esta és la meua sentència, que pronuncie, mane i firme.»  
En atenció al desconeixement de l'actual domicili o residència de la part demandada, per resolució de 27 de març de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a efecte la diligència de notificació de la sentència als demandats Antonio Campos Infante i Mónica Ana Giménez Moreno.  
València, 27 de març de 2007.- La secretària judicial: Pilar Ferrando Mansanet.